Malta saret waħda mill-ewwel pajjiżi fid-dinja, u l-uniku pajjiż fl-Ewropa, fejn l-internet fiss ta' 1,000 Megabits ( 1 gigabit) kull sekonda li hu ultra veloċi issa hu disponibbli madwar il-pajjiż kollu. L-aħħar aġġornamenti għan-netwerk fibre coaxial coaxial (HFC) ta' Melita servew biex naqqsu ukoll id-dewmien fuq in-netwerk, u komplew itejbu l-kwalità u l-affidabiltà. Harald Roesch, il-Kap Eżekuttiv ta' Melita Limited, qal: "Dan hu kapitlu storiku għal Melita u għal Malta. Wara li konna tal-ewwel li bdejna il- 5G ready mobile network f'Diċembru li għadda, issa ksibna kapitlu innovattiv ieħor, billi qed inwasslu internet ta' 1 Gbps madwar il-pajjiż kollu. Bl-investimenti kontinwi tagħna fl-infrastruttura qed inkomplu niżguraw li Malta żżomm il-pożizzjoni tagħha bħala wieħed mill-aqwa pajjiżi fid-dinja fejn tidħol il-konnettività, filwaqt li qed inħejju ukoll in-netwerk tal-futur tagħna għall-era li jmiss, li jisimha Internet of Things ." Hekk kif it-talba għal dejta minn djar u negozji qed tkompli tikber b'rata aktar mgħaġġla u aktar apparat qed ikun konness mal-internet, Melita qed toffri s-servizz tal-internet tagħha ta' 1 Gbps permezz tal-firxa tal-prodott GigaPower filwaqt li jwassal ukoll servizzi ta' fibra ddedikati għal uffiċini u ċentri tan-negozju. Permezz ta' GigaPower, il-klijenti fi djarhom igawdu veloċità 40 darba iktar minn konnessjoni bl-internet ta' 25Mbps. Dan ifisser li, per eżempju, film HD jista' jitniżżel f'temp ta' sekondi. Aktar dettalji jinkisbu mis-sit: www.melita.com/internet .